สอบถามหน่อยค่ะคือฝังยาคุมมา2ปีแล้วมีอะไรกับแฟนแล้วผ่านมาหนึ่งอาทิตมีเลือดออกทางช่องคลอดจะท้องไหมค่ะ
สวัสดีค่ะ ประสิทธิภาพของยาฝังคุมกำเนิดนั้นถือว่าดีมาก โดยจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์เพียง 0.05% เท่านั้นค่ะ ดังนั้น อาการที่มีเลือดออกจากช่องคลอดดังกล่าว จึงไม่น่าใช่อาการของการตั้งครรภ์ แต่น่าจะเกิดจากผลข้างเคียงของยาฝังมากกว่า เพราะผลข้างเคียงของยาฝังคุมกำเนิดนั้น อาจทำให้มีเลือดออกกะปริดกะปรอย หรือทำให้มีเลือดออกมาบ่อยๆ ออกติดต่อกันนาน หรืออาจทำให้ประจำเดือนขาดหายไปก็ได้ ซึ่งในแต่ละคนที่ฝังยาจะเกิดอาการแตกต่างกันไปอย่างไรก็ตาม หากกังวล ก็อาจลองตรวจหาการตั้งครรภ์ดูค่ะ หากตรวจไม่พบ ก็ให้สังเกตเลือดที่ออก หากมีปริมาณไม่มาก ไม่ได้ออกติดต่อกันนาน ไม่มีปวดท้องน้อยรุนแรง ก็ไม่จำเป็นต้องทำอะไร แต่หากเลือดที่ออกมีปริมาณมาก ออกต่อเนื่องกันนานหลายสัปดาห์ หรือมีปวดท้องน้อยมาก ก็ควรไปพบสูติ-นรีแพทย์เพื่อตรวจรักษาและตรวจหาสาเหตุอื่นๆ เช่น มีมดลูกอักเสบ มะเร็งปากมดลูก เป็นต้น